kardosdrur/scandi-wiki huggingface dataset:
Valdemar Raabye

Valdemar Stephan Julius Raabye (3. april 1852 i Fredericia – 5. september 1908 i København) var en dansk officer.

Valdemar Raabye var søn af premierløjtnant, senere karakteriseret kaptajn, toldoppebørselskontrollør i Rønne Andreas Christian Raabye (1814-1889) og Magdalene Emmerentze Mariager (1818-1884). Han blev student 1870 fra Odense Katedralskole, 1873 sekondløjtnant i fodfolket, 1875 premierløjtnant i artilleriet, gennemgik Hærens Officerskoles artilleriafdeling 1876–78, blev kaptajn 1883, oberstløjtnant 1895, oberst 1904 og generalmajor og generalinspektør for artilleriet 1907.

Raabye var tidligt udset til at blive landets ledende artillerigeneral, og derfor fik han en alsidig uddannelse, praktisk som teoretisk, ved feltartilleriet, fæstningsartilleriet og tøjhusafdelingen og var parallelt hermed til tjeneste ved eller til rådighed for artilleristaben, var 1886–95 medlem af Artillerikomiteen, 1886–93 konstruktør ved artilleriet og 1904–07 fungerende direktør for artilleriets tekniske tjeneste. Han var endvidere medlem af flere betydningsfulde kommissioner, bl.a. om udkast til normalfront ved Københavns Vestenceinte (1885), om forslag til et Middelgrundsfort (1889), om befæstningsanlæg ved havnene (1892), om det nye feltskyts (1901-05) og var fra 1903 medarbejder på bestemmelser for feltartilleriets uddannelse, organisation og taktik mm.

Fra 1886 blev han udsendt på mange vigtige tjenesterejser til de ledende hære og våbenfabrikker, og han udøvede også en fortrinlig lærervirksomhed: 1883–93 i matematik ved Skolen for Skibsbygning og Maskinvæsen, 1893–96 i artilleri ved Officerskolens stabsklasse og 1896-1902 i matematik sammesteds. Raabye var 1906 medarbejder på Vejledning for Vaabenarternes Samarbejde under Kamp. Kort før sin død blev han formand for Det Krigsvidenskabelige Selskab.

Valdemar Raabye døde uventet i 1908, hvorefter Christian Frederik Holm blev artillerigeneral og generalinspektør efter Raabye.

Raabye blev Ridder af Dannebrog 1890, Dannebrogsmand 1897 og Kommandør af 2. grad 1903.

Gift 27. november 1885 i Ørum, Bjerge Herred, med Sophie Marie Caroline Hansen (17. december 1860 i Fredericia – 13. oktober 1934 i København), datter af premierløjtnant, senere kaptajn Ernst Balthazar Meitzner Hansen (1830-1864) og Ankjerstine Magreta Giorgine Hansen (1830-1882).

Han er begravet på Vestre Kirkegård.

Kilder 
 Dele af denne artikel er afskrift fra Dansk Biografisk Leksikon, 2. udgave, bind 19, side 22, artiklen Raabye, Valdemar Stephan Julius som er skrevet af K.C. Rockstroh (1860-1942)
 Biografi i Dansk Biografisk Leksikon, 3. udgave

Personer i Dansk Biografisk Leksikon
Artilleriofficerer fra Danmark
Generalmajorer fra Danmark
Personer fra Fredericia
Danskere i 1800-tallet
Danskere i 1900-tallet
Kommandører af Dannebrog
Foreningsformænd fra Danmark
Aidonline

Aidonline var et velgørenhedsprojekt, der blev lanceret d. 3. juni 2009 af brødrene Johan Plenge og Troels Plenge i samarbejde med 12 velgørende organisationer og som blev nedlagt efter blot seks dage.

Konceptet 
Aidonline var et fundraising værktøj, som bestod af en modificeret version af et tilføjelsesprogram til blokering af reklamer til de to browsere Firefox og Internet Explorer. I stedet for at skjule reklamer ville tilføjelsen udskifte reklamer fra de besøgte hjemmesider med reklamer fra Aidonlines annoncører, hvorved de besøgte sider ville gå glip af annonceindtægter. Aidonline oplyste, at fordelingsnøglen mellem Aidonline og annoncørerne ville være 20%/80%, og at brugerne selv valgte, hvilken organisation pengene skulle gå til. Folkene bag Aidonline mente selv at det var lovligt: "Ja, det er helt lovligt. Du bestemmer selv hvilke reklamer du ønsker at se på, uanset om du ser fjernsyn, går på gaden eller bruger din computer. Der findes allerede mange utroligt populære værktøjer, der blokerer for reklamebannere på nettet. AidOnline fungerer efter samme princip, de erstatter blot det blokerede reklamebanner med et nyt". Efterfølgende blev der nedlagt et fogedforbud mod Aidonline, men da Aidonline hurtige lukkede ned, blev lovligheden af værktøjet aldrig afgjort.

Organisationerne 
Aidonline blev lanceret i samarbejde med følgende organisationer:

 Amnesty International
 CARE Danmark
 Dansk Flygtningehjælp
 Dansk Røde Kors
 Folkekirkens nødhjælp
 Hjerteforeningen
 IBIS
 Kræftens Bekæmpelse
 Operation Dagsværk
 PLAN
 Red Barnet
 WWF Verdensnaturfonden

Reaktioner på Aidonline 
Projektet vakte stor forargelse hos de danske medier og efter bare otte dage var projektet slut.
Der opstod i forbindelse med lanceringen en debat om bæredygtigheden for AidOnlines forretningskoncept såvel juridisk som moralsk. På græsrodsniveau blev der taget forskellige tiltag mod AidOnline i form af negativ omtale og tekniske foranstaltninger.
De danske medier forsøgte fra start at lukke ned for Aidonline og allerede den 8. juni, altså kun en uge senere havde samtlige partnere trukket sig, af frygt for at projektet ville skabe for meget dårlig omtale.

Noter 

Ngo'er
Gunnar Andreasen

Gunnar Andreasen er navnet på flere personer:

 Gunnar Andreasen (ingeniør) (1914-1989) – dansk civilingeniør og erhvervsmand
 Gunnar Andreasen (bokser) (1914-1996) – dansk bokser
Christian Holm

Christian Holm er navnet på flere personer:

 Christian Holm (officer) (1796-1848) – dansk officer (Christian Christopher Göttsche Holm)
 Christian Holm (maler) (1804-1846) – dansk maler (Christian Frederik Carl Holm)
 Christian Holm (1807-1876) (1807-1876) – dansk grosserer og etatsråd
 Christian Holm (cellist) (1828-1864) – dansk violoncellist, kgl. kapelmusikus (Christian Ludvig Holm)
 Christian Holm (1835-1920) (1835-1920) – dansk grosserer og etatsråd (Andreas Peter Christian Holm)
 Christian Holm (politiker) (1867-1939) – dansk grosserer og politiker, medlem af Folketinget (Christian Frederik Holm)
 Christian Holm (generalkonsul) (1872-1950) – dansk generalkonsul (Albert Valdemar Christian From Holm)
 Christian Holm (arkitekt) (født 1946) – dansk arkitekt
France 3

France 3 er en fransk tv-kanal grundlagt 31. december 1972.

Programmer

Serier 
 Fransk serier :
 Famille d'accueil
 Louis la Brocante
 Plus belle la vie
 Tropiques amers
 Commissaire Magellan
 Un village français
 La nouvelle Maud
 Le Sang de la vigne

 Amerikansk serier :
 La croisière s'amuse
 New York police judiciaire (Law & Order)
 NYPD Blue (New York Blues
 Zorro
 Les Piliers de la terre

 Tysk serier :
 Inspecteur Derrick
 Commissaire Brunetti

 Britisk serier :
 Inspecteur Barnaby (Kriminalkommissær Barnaby
 Inspecteur Lewis

 Italiensk serier :
 Commissaire Montalbano

 Canadisk serier :
 Les enquêtes de Murdoch

 Australian serier :
 City Homicide

Eksterne henvisninger 

 france3.fr 

Tv-kanaler fra Frankrig
Etableret i 1972
France 5

France 5 er en fransk tv-kanal grundlagt 13. december 1994.

Eksterne henisniniger 
 france5.fr 

Tv-kanaler fra Frankrig
Etableret i 1994
M6

M6 er en fransk tv-kanal grundlagt 1. marts 1987.

Programmer

Serier 

 Caméra Café
 Kaamelott
 Les Bleus, premiers pas dans la police
 Les Bougon
 Un gars, une fille
 Victoire Bonnot
 Scènes de ménages
 Soda
 90210
 Bones
 Californication
 Criminal Minds: Suspect Behavior
 Desperate Housewives
 FBI : Duo très spécial
 Glee
 Harper's Island
 Hawaii 5-0
 Kyle XY
 Lie to Me
 Malcolm
 Médium
 NCIS
 NCIS Los Angeles
 Nip/Tuck
 The Good Wife
 The Glades
 Un, dos, tres
 Le rêve de Diana

Aviser 
 Le 12:45
 Le 19:45

Magasiner 
 100% Foot
 100% Mag
 66 minutes
 Accès privé
 Capital
 E=M6
 Enquête exclusive
 Turbo
 Zone interdite
 C'est du propre !
 C'est ma vie
 D&CO
 Maison à vendre
 Recherche appartement ou maison

Underholdninger 
 L'amour est dans le pré
 La France a un incroyable talent
 Nouvelle Star
 Pékin Express
 Top Chef
 Un dîner presque parfait
 X Factor

Eksterne henisniniger 
 m6.fr

Tv-kanaler fra Frankrig
Etableret i 1987
Gunnar Andreasen (ingeniør)

Gunnar Andreasen (22. december 1914 i Hellestrup – 5. januar 1989) var en dansk ingeniør, der i 1938 stiftede kemivirksomheden Cheminova.

Han var søn af tømrer A.B. Andreasen, blev student fra Schneekloths Skole 1933 og cand. polyt. 1938.

Han etablerede sin første fabrik i Søborg, og begyndte der på fremstillingen af rustbeskyttelsesmidler. Under 2. Verdenskrig måtte produktionen imidlertid lægges om, da man ikke kunne få de fornødne råstoffer til den fortsatte fremstilling. I stedet gik
man i gang med at fremstille erstatningsprodukter for forskellige varer, som på grund af krigen var svære at skaffe i Danmark. Det drejede sig om så forskellige ting som rågummierstatning, sukkererstatning og fortyndere til maling og lak.

Fabrikkens varer endte hos besættelsesmagten, og to gange blev fabrikken saboteret.
.

Imidlertid forurenede virksomheden omgivelserne massivt, og efter at have udledt urenset spildevand samtidig med at omkringboende klagede over ilde lugt, forbød kommunen dens fortsatte drift.

Efter krigen påbegyndtes produktion af pesticider på en ny fabrik i Måløv ved København. Den blev hurtigt landets største producent af især giften parathion, men da virksomheden fortsat udledte urenset spildevand og medførte lugtgener, stoppede myndighederne virksomheden i 1953. Herefter flyttede virksomheden til Rønland på Harboøre Tange, hvor spildvand kunne udledes i havet og hvor naboer var få..

Han overdrog aktierne i Cheminova til Aarhus Universitet i 1944, men fortsatte som direktør til 1961.

Han tog initiativ til dansk egnsudvikling 1957, var formand for Vestjyllands Udviklingsråd til 1961. Fra 1963 var Andreasen teknisk og økonomisk rådgiver bl.a. i Indien, Thailand og Israel.

Forfatterskab 
 Første halvleg. (Harboøre 1983).
 Landsudvikling.
 Paa Tærskelen.
 New Agricultural Policy for India.
 Idag.

Referencer

Kilder 
 Kraks Blå Bog 1974
 Biografi i Dansk Biografisk Leksikon, 3. udgave

Ingeniører fra Danmark
Erhvervsfolk fra Danmark
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Direct 8

Direct 8 er en fransk tv-kanal grundlagt 24. juli 2001 og startede sine udsendelser 31. marts 2005 som var ejet af Vincent Bolloré. Den var tilgængelig via jordbaseret digital-tv "TNT", og Astra 1H satellit position.

Eksterne henisniniger 
 Direct 8 

Tv-kanaler fra Frankrig
Etableret i 2001
Etableret i 2005
Rønland

Rønland er lavtliggende halvø der strækker sig ud i Nissum Bredning fra Harboøre Tange. I 1953 blev den kemiske virksomhed Cheminova etaberet på halvøen. En væsentlig årsag til denne placering var den underliggende saltdiapir der skulle levere klor til produktionen af pesticider. Dette måtte imidlertid opgives.

På Rønland ligger Rønland Station, der er en station på Lemvigbanen.

Halvøer i Danmark
Lokaliteter i Lemvig Kommune
Rævesovs

Rævesovs er en art stærk dressing eller marinade rørt af bl.a. olie, sennep og eddike. Sovsen bruges gerne på gravad laks sammen med dild; der kan også være dild i sovsen, og er i så fald dilddressing.

Det er uklart, hvorfra navnet 'rævesovs' kommer, men det har været foreslået at den syrlige lugt skulle minde om rævepis.

Kilder
Rævesovs i Ordbog over det Danske Sprog

Sovse
Saltdiapir

En saltdiapir (tidligere kaldet salthorst) er en stor samling af fast stensalt i undergrunden, som normalt har form som en ryg. Mindre udviklede saltophobninger kaldes saltpuder. En saltdiapir kan være flere tusinde meter høj, flere kilometer lang og kan nå jordoverfladen i ørkenområder som saltgletsjere .

Enkeltstående saltformationer, der har form som en svamp eller en omvendt dråbe, kaldes saltdiapirer (: 'gennembore').

Saltdiapirer i Danmark 
I Danmark produceres der årligt omkring 600.000 ton salt fra en saltdiapir ved Hvornum ved Mariager Fjord. Man regner med at denne saltdiapir er så stor, at der vil være salt til uændret udvinding i 16.000 år.

Saltdiapiren ved Lille Torup ved Viborg har siden 1987 været brugt som gaslager. Naturgasproduktionen i Nordsøen er relativ konstant, mens forbruget er stærkt sæsonafhængigt. Saltformationen er gastæt, så der er udskyllet syv "kaverner", der er 2-300 m høje og 50-65 m i diameter. Det tog to-tre år at udskylle en kaverne, og efter ti-tyve år skal der genudskylles, for at kompensere for saltets bevægelser. Naturgassen opbevares ved 150-200 bar.

Se også 

 Natriumklorid
 Saltsydning på Læsø

Referencer 

Tektonik
Halesø

Halesø eller Hale Sø er en lille lavvandet sø i Midtjylland på ca. 12 hektar, der ligger nord for landevejen mellem Roum og Fristrup i Viborg Kommune, ca. 5 km øst for Møldrup og 3 km nordvest for Klejtrup.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Viborg Kommune
Museumsfonden af 7. december 1966

Museumsfonden af 7. december 1966 er en dansk fond der driver museet Louisiana og tillige kontrollerer forlaget Gyldendal. Den blev indstiftet af Knud W. Jensen 5. februar 1974.

Blandt personer med tilknytning til Museumsfonden er Michael Pram Rasmussen.
Poul Erik Tøjner er direktør for fonden.

Fonden er hjemmehørende på Louisiana, Gammel Strandvej, Humlebæk.

Henvisninger 

Fonde fra Danmark
Etableret i 1966
Megavarehus

Et megavarehus (på engelsk kaldet big-box store, supercenter, superstore eller megastore) er et fysisk stort detailhandels-byggeri, normalt en del af en detailhandelskæde. Terminologien kan også referere til virksomheden, der driver varehuset. Eksempler fra USA er Walmart og Target.

Karakteristika 
Typiske arkitektoniske karakteristika inkluderer følgende:
 Stort, fritstående, rektangulært, generelt étplansbyggeri på betonbund. Desuden ofte med fladt tag og loft i stål og vægge af beton indkapslet af metalplader eller murværk.
 Gulvarealet er adskillige gange større end i traditionelt detailhandelsbyggeri. I Nordamerika er gulvarealet normalt større end 4.650 m² og sommetider op til 18.600 m², alt afhængigt af sektor og marked. I lande hvor plads er mere kostbar, såsom i Storbritannien, er varehusene typisk mindre og oftere i to eller flere plan.

Kommercielt set kan megavarehuse inddeles i to kategorier: Generelle varehuse (eksempelvis Walmart og Target), og specialiserede varehuse (såsom Menards, Barnes & Noble eller Best Buy), som er specialiserede indenfor et bestemt produktområde. Gennem de senere år har flere traditionelle detailvirksomheder såsom Tesco og Praktiker åbnet varehuse i megastørrelse, for at konkurrere med megavarehusene.

Megavarehuse i Danmark 
I Danmark kendes megavarehuse som IKEA, Elgiganten, Bauhaus samt hypermarkederne Bilka og Metro. De største megavarehuse i Danmark er de mest arealkrævende såsom møbelforretninger og byggemarkeder, hvor de mere specialiserede varehuse er mindre.

Megavarehuse reguleres i Danmark via. planloven, som dikterer: 
"I byer med mellem 20.000 og 40.000 indbyggere må bruttoetagearealet til butiksformål i et bydelscenter ikke overstige 5.000 m2. I byer med mere end 40.000 indbyggere fastsætter kommunalbestyrelsen det maksimale bruttoetageareal til butiksformål for det enkelte bydelscenter."
Dette betyder i praksis, at megavarehuse i Danmark primært er forbeholdt byer med min. 40.000 indbyggere.

Se også 
 Lavprisvarehus
 Megacenter

Kilder

Eksterne henvisninger 
 American Independent Business Alliance, non-profit organisation der specialisers sig i at hjælpe lokale samfund med at støtte lokale forretninger.
 , article fra USA Today om hvordan megavarehuse tilpasser sig storbyer med New York som eksempel, October 18, 2004
 Big Box Sprawl PDF fra National Trust for Historic Preservation
 bigboxreuse.com Side om hvordan store bygninger bliver genbrugt efter forhandlere efterlader dem for endnu større bygninger.
 "Big Box Mart"  af JibJab
 "Megavarehuse versus special butikker" af TV3 (New Zealand)
 "The Big Box" parodi af store megavarehuse
 Business Alliance for Local Living Economies (BALLE) information om løsninger til at minske udbredelsene af megavarehuse
 
Hypermarkedskæder
Rødsø

Rødsø er en privatejet sø i Midtjylland, beliggende ca. 12 km nordøst for Viborg og ca. 4 km øst for Løvel, ved den nordlige ende af tunneldalen hvor også Viborgsøerne og Loldrup Sø ligger.

Søens opland består primært af landbrugsarealer samt mindre arealer med skov og eng, og den er omgivet af rørskov. Den har tidligere været en del større; Ved en regulering af Skals Å i begyndelsen af 1900-tallet, blev vandstanden sænket med 1 meter, men alligevel var arealet efter kortet i 1931 på 185 ha, som nu er svundet ind til omkring 118 ha.

Rødsø modtager vand fra den fra syd af Rødå og nogle mindre tilløb, og efter passage af søen løber Rødå ca. 1,3 km videre til Skals Å. Herfra løber vandet videre til Hjarbæk Fjord og derfra til Limfjorden.

Ved østbredden blev der i begyndelsen af 1900-tallet udvundet sømergel, og der har også været høst af tagrør langs bredderne.
Rødsø indgår i det store Natura 2000- og EU-habitatområde 30 Lovns Bredning, Hjarbæk Fjord og Skals Ådal.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 
 Om Rødsø på Viborg Kommunes websted

Søer i Viborg Kommune
Cristian Tello

Cristian Tello (født 11. august 1991) er en spansk fodboldspiller, der spiller for Betis i den spanske liga.

Han debuterede 28. januar, 2012 mod Villarreal CF, for FC Barcelona.

Klub Karriere

Tidligere år/Espanyol 
Født i Sabadell, Barcelona, Catalonien. Tello begyndte at spille i en alder af otte med CF Can Rull, flytter til FC Barcelona kort tid efter og udlejes til en anden side i regionen, CF Damm, i et år.
I 2008 udløb hans kontrakt, og RCD Espanyol underskrev en kontrakt med ham. Han fik sin senior debut i 2009-10 sæsonen. Han spillede 4 kampe for RCD Espanyol B, hvorefter de blev rykket ned til 3. division.

FC Barcelona 
I juni 2010 flyttede Tello tilbage til FC Barcelona B. [1] Den 9 November 2011 debuterede han for Barças førstehold. hvor han fik spillet i samtlige 90 minutter i en 1-0 udesejr mod CE L'Hospitalet.
Tello fik sin første La Liga optræden den 28 januar 2012. Han startede ude på bænken, men erstatede Adriano i 75 minut. Kampen endte 0–0 imod Villarreal CF. [4] Weekenden efter kampen mod Villarreal CF, fik han i sin første liga start, scoret i det ottende minut i en 2-1 hjemme sejr mod Real Sociedad.

Porto 
Cristian Tello blev i sommertransferen 2014 lejet ud til Porto fra Barcelona, og der har han lige siden.

Eksterne henvisninger 

 Spillerinfo 

Fodboldspillere fra Spanien
Fodboldspillere fra FC Barcelona
Fodboldspillere fra RCD Espanyol
Fodboldspillere fra FC Barcelona B
World of Warcraft: Mists of Pandaria

World of Warcraft: Mists of Pandaria er den fjerde udvidelsespakke af spillet World of Warcraft. Udgivelsesdatoen er fastsat til den 25. september 2012. Udvidelsen byder på en ny race 'Pandaren', der er et panda-lignende væsen, og en ny klasse, munke. Det nye World of Warcraft Mists of Pandaria byder også på nye områder.
Det blev annonceret den 21. oktober ved BlizzCon 2011 af Chris Metzen.

Eksterne henvisninger 
 
 Officiel EU-side 
 Officiel US-side

Referencer 

Mists of Pandaria
Computerspil fra 2012
Azawad

Azawad, officielt Den islamiske republik Azawad eller før 26. maj 2012 Den uafhængige stat Azawad, (fransk: État indépendant de l'Azawad) er en indlandsstat i Vestafrika erklæret uafhængig fra Mali af Tuareg-bevægelsen fredag d. 6. april 2012. Lørdag d. 26. maj gik Tuareg-bevægelsen, i et forsøg på at styrke Azawad, i samarbejde med de islamistiske oprørere i Ansar Dine, og landet er nu kendt som "Den islamiske republik Azawad". Ansar Dine har siden fordrevet Tuareq-bevægelsen og er gået i gang med at destruere kulturarv. Landet er indtil videre ikke blevet internationalt anerkendt.

 
Mali
Tuareger
Indlandsstater
Forhenværende franske kolonier
Papyrus 8

Papyrus 8 (hos Gregory-Aland mærket (signum) med 8 eller α 8  hos von Soden) er et tidligt skrift fra Det Nye Testamente på græsk. Det er et papyrus-manuskript med et indhold fra Apostlenes Gerninger 4,31-37; 5,2-9; 6,1-6.8-15. Manuskriptet er palæografisk er blevet anslået til at stamme fra det 4. århundrede. 

Det bliver opbevaret på Staatliche Museen zu Berlin (Inv. no. 8683) i Berlin.

Se også
Papyrus-kilder til Det Nye Testamente

Referencer 

Bibelske manuskripter fra det 4. århundrede
Youddiph

Marija Lvovna Kats eller Youddiph (), født 23. januar 1973) er en russisk sanger, som repræsenterede Rusland ved Eurovision Song Contest 1994, med sangen "Вечный странник".

Kilder

Eksterne henvisninger 
 

Sangere fra Rusland
Deltagere ved Eurovision Song Contest 1994
Ruslands Eurovision Song Contest-deltagere
Personer fra Moskva
Hertta Kuusinen

Hertta Elina Kuusinen (14. februar 1904 i Luhanka – 18. marts 1974 i Moskva) var en finsk, kommunistisk politiker. Hun sad i Finlands rigsdag fra 1945 til 1972 og var en periode kommunisternes parlamentariske leder.

Hertta Kuusinen var datter af kommunistlederen Otto Ville Kuusinen. Efter den finske borgerkrig flygtede faderen i 1918 til Sovjet-Rusland, og i 1922 flyttede datteren til faren i Moskva. Hun havde et nært forhold til sin far, men måtte senere distancere sig fra ham på grund af hans lederskab i Terijoki-regeringen. I 1926 begyndte hun at arbejde for Komintern, og  fra 1932 til 1934 fik hun hemmelige opdrag i Tyskland.

I 1930 blev Kuusinen medlem af Finlands Kommunistiske Parti. Hun vendte i 1934 i hemmelighed tilbage til Finland, hvor hun blev arresteret og dømt til fire år og otte måneders fængsel for forberedelser til højforræderi. Hun slap ud i maj 1939, men gik senere samme år i dækning efter det sovjetiske angreb på Finland. Før Fortsættelseskrigen i 1941 blev hun interneret og sad fængslet til september 1944, da Finland indgik våbenstilstandsaftale med Sovjetunionen. 

Efter krigen blev forbuddet mod kommunistpartiet ophævet, og Kuusinen blev redaktør for partiavisen Vapaa Sana. Hun var medlem af centralkomitéen fra 1944 til 1974, generalsekretær fra 1952 til 1958 og viceformand fra 1958 til 1970. Kuusinen var medstifter af det kommunistdominerede Det demokratiske forbund for Finlands folk (DFFF), som stillede til valg. 

Ved valget i marts 1945 blev hun første gang indvalgt i rigsdagen. Hun sad som rigsdagsmedlem til 1972 og var parlamentarisk leder for DFFF fra 1945 til 1966. I 1948 var hun nogle måneder minister uden portefølje i Mauno Pekkalas regering.

Kuusinen giftede sig med kommunistlederen Tuure Lehén i 1922, men blev skilt i 1933. I 1945 giftede hun sig med Yrjö Leino, medgrundlæggeren af DFFF. Parret blev skilt fem år senere.

Referencer 

Politikere fra Finland
Axel Gjöres

Axel Gjöres (11. november 1889 i Smedjebacken i Värmland – 12. marts 1979) var en svensk socialdemokratisk politiker. Han var rigsdagsmedlem, samt forsyningsminister og handelsminister.

Gjöres var aktiv i den kooperative bevægelse og arbejdede fra 1913 i Konsumentbladet. Fra 1918 var han bladets redaktør og i 1920 blev han også redaktør for Kooperatören. Han holdt begge hverv til 1933. 

Fra 1938 til 1941 var Gjöres fungerende generaldirektør for Kommerskollegium, den statslige myndighed i Sverige som tager hånd om handelspolitikken og udenrigshandelen. I 1941 blev han folkhushållningsminister med ansvar for forsyning og rationering. Han sad med dette ministeransvar til 1947, da han et års tid var handelsminister. I 1948 vendte han tilbage til Kommerskollegium som generaldirektør.

Gjöres var medlem af Rigsdagen fra 1943 til 1950.

Han udgav en række skrifter, blandt dem Svensk kooperation före åttiotalet (1919) og Konsumentkooperationen i Sverige (1925). Memoirer kom i to bind; Den tiden (1965) og Vreda vindar (1967).

Referencer 

Politikere fra Sverige
Ministre fra Sverige